Title: พระราชกฤษฎีกาเบี้ยประชุมกรรมการ (ฉบับที่ 2) พ.ศ. 2519

พระบรมราชโองการ

พระบรมราชโองการ
พระราชกฤษฎีกา
เบี้ยประชุมกรรมการ
(ฉบับที่ 2)
พ.ศ.2519
----------
                             ภูมิพลอดุลยเดช
ป.ร.

ให้ไว้ ณ วันที่ 19 ธันวาคม พ.ศ.2519

เป็นปีที่ 31 ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้
ประกาศว่า

โดยที่เป็นการสมควรแก้ไขเพิ่มเติมพระราชกฤษฎีกาว่าด้วยเบี้ยประชุมกรรมการ

อาศัยอำนาจตามความในมาตรา 20 ของรัฐธรรมนูญแห่งราชอาณาจักรไทย และมาตรา 3
แห่งพระราชบัญญัติการกำหนดหลักเกณฑ์เกี่ยวกับการจ่ายเงินบางประเภทตามงบประมาณรายจ่าย
พ.ศ.2518 จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้
ดังต่อไปนี้

มาตรา1 พระราชกฤษฎีกานี้เรียกว่า `พระราชกฤษฎีกาเบี้ยประชุมกรรมการ
(ฉบับที่ 2) พ.ศ.
2519'

มาตรา2
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา3 ให้ยกเลิกความในมาตรา 4 แห่งพระราชกฤษฎีกาเบี้ยประชุมกรรมการ
พ.ศ.2519
และให้ใช้ความต่อไปนี้แทน

`มาตรา 4 ในพระราชกฤษฎีกานี้

`คณะกรรมการ' หมายความว่า
คณะกรรมการซึ่งได้รับแต่งตั้งตามบทบัญญัติแห่งกฎหมาย
โดยประกาศพระบรมราชโองการ โดยคณะรัฐมนตรี
หรือโดยรัฐมนตรีเจ้าสังกัด ซึ่งได้รับอนุมัติจากคณะ
รัฐมนตรี

`กรรมการ' หมายความว่า
กรรมการในคณะกรรมการแต่ไม่รวมถึงกรรมการซึ่งได้รับเงินเดือน
หรือค่าตอบแทนอย่างอื่นในหน้าที่นั้นๆ โดยเฉพาะ

`คณะอนุกรรมการ' หมายความว่า
คณะอนุกรรมการซึ่งได้รับแต่งตั้งตามบทบัญญัติแห่งกฎหมาย
โดยประกาศพระบรมราชโองการ โดยคณะรัฐมนตรี
โดยรัฐมนตรีเจ้าสังกัด ซึ่งได้รับอนุมัติจากคณะรัฐ
มนตรีหรือโดยคณะกรรมการ แต่ไม่รวมถึง อ.ก.พ.กระทรวง
หรือทบวงการเมืองที่มีฐานะเป็นกระทรวง
อ.ก.พ.ทบวง อ.ก.พ.กรม หรือทบวงการเมืองที่มีฐานะเป็นกรม
หรือ อ.ก.พ.จังหวัด หรือคณะ
อนุกรรมการ
ตามกฎหมายว่าด้วยระเบียบข้าราชการอื่นที่มีลักษณะทำนองเดียวกัน

`อนุกรรมการ' หมายความว่า อนุกรรมการในคณะอนุกรรมการ
แต่ไม่รวมถึงอนุกรรมการ ซึ่งได้
รับเงินเดือนหรือค่าตอบแทนอย่างอื่นในหน้าที่นั้นๆ โดยเฉพาะ'

มาตรา4 ให้ยกเลิกความในวรรคสี่ของมาตรา 6 แห่งพระราชกฤษฎีกาเบี้ยประชุมกรรมการ
พ.ศ.2519 และให้ใช้ความต่อไปนี้แทน

`ลักษณะ 3
กรรมการซึ่งได้รับแต่งตั้งโดยคณะรัฐมนตรีหรือโดยรัฐมนตรีเจ้าสังกัด
ซึ่งได้รับอนุมัติ
จากคณะรัฐมนตรี'

ผู้รับสนองพระบรมราชโองการ

ธานินทร์ กรัยวิเชียร

นายกรัฐมนตรี

หมายเหตุ:-เหตุผลในการประกาศใช้พระราชกฤษฎีกาฉบับนี้ คือ
โดยที่พระราชกฤษฎีกาเบี้ยประชุมและ
ค่าตอบแทนที่ปรึกษาซึ่งนายกรัฐมนตรีแต่งตั้ง พ.ศ.2519
ได้กำหนดเบี้ยประชุมและค่าตอบแทนของที่
ปรึกษาซึ่งนายกรัฐมนตรีแต่งตั้งไว้เป็นกรณีเฉพาะแล้ว
สมควรแก้ไขพระราชกฤษฎีกาเบี้ยประชุมกรรมการ
พ.ศ.2519 ให้สอดคล้องกัน
จึงจำเป็นต้องตราพระราชกฤษฎีกานี้ขึ้น